
CONSILIUL LOCAL
AL MUNICIPIULUI FOCSANI


 HOTĂRÂRE

 Pentru, modificarea anexei nr. 2 la Hotărârea Consiliului Local al Municipiului
            Focşani  nr. 254/2013 privind aprobarea organigramei, statului de funcţii 
            şi  numărului de personal pentru Serviciul Public ”Creşe” din Municipiul 
            Focşani, cu modificările şi completările ulterioare

Consiliul Local al Municipiului Focşani, judeţul Vrancea, întrunit în şedinţa ordinară;

- analizând proiectul de hotărâre iniţiat de Primarul Municipiului Focşani,  raportul Direcţiei economice – Serviciul resurse umane, managementul calităţii înregistrat la nr. 59274/21.08.2017 prin care se propune,  modificarea anexei nr. 2 la Hotărârea Consiliului Local al Municipiului Focşani nr. 254/2013 privind aprobarea organigramei, statului de funcţii şi  numărului de personal pentru Serviciul Public ”Creşe” din Municipiul Focşani, cu modificările şi completările ulterioare şi avizul favorabil al Comisiei de buget şi administraţie publică;
	- văzând adresa  Serviciul Public ”Creşe” din Municipiul Focşani  nr. 1005/03.08.2017;
- în conformitate cu prevederile art.36 alin.(1) şi alin.(2) din LEGEA-CADRU nr.153/2017 privind salarizarea personalului plătit din fonduri publice;
	-  în baza art. 36 alin. (2) lit. „a” şi  alin. (3) lit.”b” şi în temeiul art. 45 alin. (1) din Legea nr. 215/2001  privind  administraţia publică locală, republicată în anul 2007, cu modificările şi completările ulterioare; 

HOTĂRĂŞTE:

         Art. 1. Modificarea anexei nr. 2 la Hotărârea Consiliului Local al Municipiului Focşani  nr. 254/2013 privind aprobarea organigramei, statului de funcţii şi  numărului de personal pentru Serviciul Public ”Creşe” din Municipiul Focşani, cu modificările şi completările ulterioare, după cum urmează:
-transformarea postului  de merceolog I, studii medii, care figurează la Compartimentul contabilitate, financiar, administrativ în post de administrator I, studii medii;
-trecerea unui post de ingrijitor de la Creşa nr.1 la Creşa nr.7, drept urmare numărul de posturi de ingrijitor la Creşa nr.1 va fi de 3 posturi iar la Creşa nr.7 va fi de 2 posturi;
-trecerea unui post de infirmieră de la Creşa nr.7 la Creşa nr.1, drept urmare numărul de posturi de infirmieră la Creşa nr.1 va fi de 4 posturi iar la Creşa nr.7 va fi de 4 posturi.

          Art.  2.  Prezenta   hotărâre   va    fi  comunicată  de  către   Serviciul  administraţie publică locală, agricultură, compartimentelor, birourilor, serviciilor şi Primarului Municipiului Focşani, conform legii, care va asigura executarea acesteia  prin Serviciul administraţie publică locală, agricultură,  Direcţia economică, Serviciul  resurse umane, managementul calităţii şi prin Serviciul Public ”Creşe” din Municipiul Focşani.



     PREŞEDINTE DE ŞEDINŢĂ,
           Marius Eusebiu Iorga  

                                                                                             Contrasemnează,
                                                                                 SECRETARUL MUNICIPIULUI 
                                                                                                    FOCŞANI
                                                                                          Eduard Marian Corhană

